En tankbil med 18.000 liter diesel er væltet på mortorvejen ved Aalborg. <b>Opdateret kl. 12.50</b>

Tirsdag formiddag væltede en tankbil med 18.000 liter diesel på motorvejen ved Indkildevej i Aalborg. Tankbilens chauffør blev fastklemt ved ulykken. Han er nu skåret fri og sendt til scanning på Aalborg Sygehus. Det oplyser Politikommissær Finn Munk-Sørensen. Tanken med diesel sprang læk og beredskabet har lagt flydespærringer i en nærliggende å for at forhindre omfattende forurening. Beredskabet og Falck arbejder med oprydning på ulykkesstedet. Afkørslen ved Indkildevej er derfor fortsat spærret.